
Κύριε Πρωθυπουργέ,
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), ως ο τριτοβάθμιος κοινωνικός και συνδικαλιστικός φορέας εκπροσώπησης των ατόμων με αναπηρία, χρόνιες ή/και σπάνιες παθήσεις και των οικογενειών τους στη χώρα και επίσημα αναγνωρισμένος Κοινωνικός Εταίρος της ελληνικής Πολιτείας σε ζητήματα αναπηρίας,  χρόνιας ή/και σπάνιας πάθησης. απευθύνεται και φέτος σε εσάς ενόψει της παρουσίασης των κυβερνητικών εξαγγελιών στη Διεθνή Έκθεση Θεσσαλονίκης.
Πέρυσι ζητήσαμε να υπάρξει ειδική μέριμνα για τα άτομα με αναπηρία, χρόνιες ή/και σπάνιες παθήσεις και τις οικογένειές τους, επισημαίνοντας ότι το κύμα ακρίβειας και το αυξημένο κόστος ζωής καθιστούσαν αδύνατη την κάλυψη ακόμη και βασικών αναγκών. Έναν χρόνο μετά, είμαστε υποχρεωμένοι να διαπιστώσουμε ότι η κατάσταση όχι μόνο δεν έχει βελτιωθεί, αλλά για χιλιάδες συμπολίτες μας με αναπηρία, χρόνια ή/και σπάνια πάθηση και τις οικογένειές τους έχει επιδεινωθεί. 
Τα ευρήματα του Βαρόμετρου του Παρατηρητηρίου Θεμάτων Αναπηρίας της Ε.Σ.Α.μεΑ. καταγράφουν με σαφήνεια ότι η φτώχεια, η οικονομική ανασφάλεια, η ανεργία και ο κοινωνικός αποκλεισμός εξακολουθούν να πλήττουν δυσανάλογα τα άτομα με αναπηρία, χρόνιες ή/και σπάνιες παθήσεις και τις οικογένειές τους. Το πρόσθετο κόστος που συνεπάγεται η αναπηρία και η χρόνια/ σπάνια πάθηση παραμένει σε μεγάλο βαθμό ακάλυπτο, ενώ οι αυξήσεις στο κόστος των βασικών αγαθών, της στέγασης, της ενέργειας, της υγείας και των υπηρεσιών έχουν εξανεμίσει κάθε διαθέσιμο εισόδημα.
Την ίδια στιγμή, οι αναπηρικές συντάξεις και τα επιδόματα αναπηρίας εξακολουθούν να μην ανταποκρίνονται στις πραγματικές συνθήκες διαβίωσης. Για πολλές οικογένειες, η καθημερινότητα μετατρέπεται σε έναν διαρκή αγώνα για την κάλυψη βασικών αναγκών.
Η πραγματικότητα αυτή αποδεικνύει ότι τα ελάχιστα μέτρα που έχουν ληφθεί μέχρι σήμερα, μέσα στις συνθήκες ακραίας ακρίβειας, δεν επαρκούν. 
Η Ε.Σ.Α.μεΑ. τονίζει ότι οι φετινές εξαγγελίες στη Διεθνή Έκθεση Θεσσαλονίκης αποτελούν μια κρίσιμη ευκαιρία για τη λήψη ουσιαστικών αποφάσεων. Η αύξηση των αναπηρικών επιδομάτων και των συντάξεων αναπηρίας, η θεσμοθέτηση μόνιμων μέτρων αντιστάθμισης του πρόσθετου κόστους της αναπηρίας και η υιοθέτηση μιας ολοκληρωμένης πολιτικής καταπολέμησης της φτώχειας και της ανεργίας των ατόμων με αναπηρία, χρόνιες ή/και σπάνιες παθήσεις δεν μπορούν να αναβάλλονται άλλο. 
Η αξιοπρεπής διαβίωση, η ισότιμη συμμετοχή στην κοινωνία και η προστασία από τη φτώχεια αποτελούν θεμελιώδη δικαιώματα και υποχρεώσεις της Πολιτείας. Τα άτομα με αναπηρία, χρόνιες ή/και σπάνιες παθήσεις και οικογένειές τους δεν ζητούν προνομιακή μεταχείριση. Διεκδικούν πολιτικές που θα τους επιτρέπουν να ζουν με αξιοπρέπεια και ισότητα, όπως επιτάσσει η Σύμβαση του ΟΗΕ για τα Δικαιώματα των Ατόμων με Αναπηρίες και το Σύνταγμα της χώρας.
Πιο συγκεκριμένα η Ε.Σ.Α.μεΑ. διεκδικεί:
Διαβίωση με αξιοπρέπεια
Θεσμοθέτηση αυτόματης αναπροσαρμογής των αναπηρικών επιδομάτων σε ετήσια βάση, με την καθιέρωση μηχανισμού αυτόματης προσαρμογής, συνδεδεμένου με την ετήσια αύξηση του κατώτατου μισθού. Σήμερα τα αναπηρικά επιδόματα δεν αρκούν ούτε για τα στοιχειώδη, χρειάζονται ΑΜΕΣΑ γενναίες αυξήσεις.
Κατάργηση της διακοπής του επιδόματος αναπηρίας όταν το άτομο με αναπηρία καταφέρει να εργαστεί. Το επίδομα αναπηρίας δίνεται για την κάλυψη του πρόσθετου κόστους των αναγκών που προκύπτουν από την αναπηρία, εάν ληφθεί υπόψη και η έλλειψη κρατικών υποστηρικτικών δομών και προγραμμάτων στήριξής τους εντός της κοινότητας. 
Κατάργηση της άδικης διακοπής των επιδομάτων αναπηρίας των ανασφάλιστων ή έμμεσα ασφαλισμένων ατόμων με αναπηρία, στην περίπτωση που τους χορηγηθεί σύνταξη των θανόντων γονέων τους, όταν το ύψος της τελευταίας υπερβαίνει εκείνο του επιδόματος. Είναι απαράδεκτο άτομα με αναπηρία να καταδικάζονται σε πλήρη οικονομική ένδεια, τη στιγμή μάλιστα που χάνουν τους γονείς - προστάτες τους, σε συνέχεια της θετικής αποσύνδεσης του επιδόματος βαριάς νοητικής αναπηρίας, το 2023 (KYA Δ12α/Γ.Π.οικ./41349/ 20.04.2023, Φ.Ε.Κ. 2608 Β’).
Κατάργηση της διακοπής του επιδόματος αναπηρίας σε άτομα με αναπηρία που ζουν σε οικοτροφεία και ιδρύματα: Αν λαμβάνουν σύνταξη αυτή συνεχίζεται, η διακοπή του επιδόματος είναι παράλογη και πρέπει να πάψει, καθώς αφορά ανάγκες που δεν καλύπτονται πλήρως από τη διαμονή.
Αύξηση του ακατάσχετου ποσού σε λογαριασμό μισθού ή σύνταξης ατόμων με αναπηρία, λόγω αυξημένων αναγκών εξ αιτίας της αναπηρίας τους. 
Εξωδικαστικός μηχανισμός: διπλασιασμός των εισοδηματικών ορίων για τα άτομα με αναπηρία, χρόνιες ή/και σπάνιες παθήσεις με ποσοστό αναπηρίας 50% και άνω και τις οικογένειές τους και δυνατότητα επανένταξης χωρίς να απαιτείται η παρέλευση 12μηνου από την ολοκλήρωση προηγούμενης διαδικασίας Εξωδικαστικού Μηχανισμού.
Προστασία από πλειστηριασμό της πρώτης κατοικίας που ανήκει σε άτομα με αναπηρία, ή στα πρόσωπα που έχουν στην οικογένειά τους άτομα με βαριές αναπηρίες, εφόσον αυτή ιδιοκατοικείται, καθώς και τη μη πώληση στεγαστικού ή καταναλωτικού δανείου που ανήκει σε άτομα με αναπηρία σε funds.
Ρητή και διακριτή συμπερίληψη των ατόμων με αναπηρία και των οικογενειών τους σε κάθε πρόγραμμα της Στρατηγικής Κοινωνικής Στέγασης, κατά το πρότυπο των πολυτέκνων και τριτέκνων, με την πρόβλεψη πρόσθετης προσαύξησης 20% λόγω αναπηρίας, χρόνιας ή/και σπάνιας πάθησης, ενισχυμένης επιδότησης επιτοκίου και διπλασιασμού των εισοδηματικών κριτηρίων -κατ' ανάλογη εφαρμογή της ΚΥΑ για τη συμπερίληψη των ευάλωτων στον Εξωδικαστικό Μηχανισμό- ώστε να αντισταθμιστεί αποτελεσματικά το πρόσθετο κόστος που επιφέρει η αναπηρία.
Διπλασιασμό των εισοδηματικών ορίων για τα άτομα με αναπηρία, χρόνια ή/και σπάνια πάθηση, στην επιδότηση με τη μορφή επιστροφής ποσού ενοικίου και διπλασιασμό του ποσού επιδότησης ενοικίου, για τα άτομα με αναπηρία, δεδομένου ότι το κόστος στέγασης αυξάνεται σημαντικά λόγω της περιορισμένης διαθεσιμότητας κατοικιών που πληρούν τις προδιαγραφές προσβασιμότητας.
Προσαύξηση τουλάχιστον 50% των εισοδηματικών κριτηρίων των ατόμων με αναπηρία με ποσοστό 50% και άνω για τη χορήγηση του επιδόματος θέρμανσης. 
Ουσιαστική αναπροσαρμογή της αποζημίωσης για τη μετακίνηση αιμοκαθαιρόμενων Νεφροπαθών και μεταγγιζόμενων με Θαλασσαιμία (Μεσογειακή Αναιμία) και Δρεπανοκυτταρική Νόσο, προς και από τις μονάδες αιμοκάθαρσης και τις μονάδες μετάγγισης αίματος, σύμφωνα με τις αυξήσεις στα ποσά που συνδέονται με τις μετακινήσεις αυτές, όπως είναι τα καύσιμα, τα εισιτήρια και τα κόμιστρα των ταξί.
Επαναφορά στον Κρατικό Προϋπολογισμό, του κωδικού του προγράμματος διερμηνείας στην Ελληνική Νοηματική Γλώσσα, που υλοποιεί η Ομοσπονδία Κωφών Ελλάδος βάσει των ΦΕΚ 1708/2006 και 1808/2006.
Ασφαλιστικά - Συνταξιοδοτικά θέματα
Αναμόρφωση του τρόπου υπολογισμού της εθνικής σύνταξης, ώστε να μην εξαρτάται από το ποσοστό αναπηρίας. Αποτελεί πάγιο και δίκαιο αίτημα του αναπηρικού κινήματος να τροποποιηθούν τα άρθρα 7 και 27 του νόμου Κατρούγκαλου, προκειμένου να αποδίδεται το πλήρες ποσό της εθνικής σύνταξης σε όλους τους συνταξιούχους με ποσοστό αναπηρίας 50% και άνω, τερματίζοντας οριστικά την αυθαίρετη μεταχείριση της εθνικής σύνταξης ως επιδόματος για τη συγκεκριμένη κατηγορία ασφαλισμένων.
Κατάργηση της κλιμακωτής χορήγησης σύνταξης στους συνταξιούχους με αναπηρία. 
Κατάργηση διατάξεων ν. 4334/2015 και του ν. 4336/2015 και επαναφορά των ρυθμίσεων της παρ. 4 του άρθρου 5 του ν. 3232/2004 όπως συμπληρώθηκε και τροποποιήθηκε με το άρθρο 37 του ν. 3996/2011, οι οποίες αφορούν στη συνταξιοδότηση των γονέων/συζύγων/αδελφών που έχουν στη φροντίδα τους άτομα με βαριά αναπηρία. Να προχωρήσει επιτέλους η νομοθετική πρωτοβουλία στη βάση του πορίσματος που είχε συντάξει η ομάδα εργασίας από το υπουργείο Εργασίας και την Ε.Σ.Α.μεΑ. εδώ και χρόνια. 
Αποκατάσταση αδικιών που έχουν υποστεί οι συνταξιούχοι του δημόσιου και του ιδιωτικού τομέα με κατάργηση των μνημονιακών νόμων και απόδοση σε αυτούς της 13ης και 14ης σύνταξης. 
Άμεση απαλοιφή του όρου «ανίκανος για κάθε βιοποριστικό επάγγελμα», από τις γνωματεύσεις των ΚΕΠΑ και αποσύνδεση του όρου από τις προϋποθέσεις συνταξιοδότησης γονέων και συζύγων ατόμων με αναπηρία, αλλά και εγγραφής στα μητρώα ανέργων της ΔΥΠΑ και συμμετοχής σε προγράμματα της ΔΥΠΑ.     
Αναμόρφωση του ν. 612/1977 και του Π.Δ. 169/2007 με ένταξη των κωφών και βαρήκοων ατόμων με ποσοστό αναπηρίας 67% και άνω στις ευεργετικές διατάξεις συνταξιοδότησης στην 15ετία. 
Επαναφορά του ΕΚΑΣ στους συνταξιούχους αναπηρίας και στους χαμηλοσυνταξιούχους.
Αύξηση του ορίου οφειλών στις 40.000 ευρώ για τους ασφαλισμένους του πρώην ΟΑΕΕ που έχουν αναπηρία ανεξαρτήτως ηλικιακού κριτηρίου για τη λήψη σύνταξης.
Θεσμοθέτηση τιμητικής σύνταξης στη μητέρα παιδιού με βαριά αναπηρία (όπως τέκνο με βαριά νοητική αναπηρία, αυτισμό, σύνδρομο down, πολλαπλές βαριές αναπηρίες, βαριά κινητική αναπηρία, χρόνιες ψυχικές διαταραχές),  σε περίπτωση που δεν θεμελιώνει η ίδια συνταξιοδοτικό δικαίωμα.
Πολιτικές Απασχόλησης
Αύξηση της συμμετοχής των ατόμων με αναπηρία, χρόνιες ή/και σπάνιες παθήσεις στο εργατικό δυναμικό της χώρας μέσω της άρσης των υφιστάμενων εμποδίων και της εφαρμογής θετικών μέτρων δράσης, με τη θέσπιση και εφαρμογή ενός Εθνικού Προγράμματος «Εγγύηση για την απασχόληση και τις δεξιότητες των ατόμων με αναπηρία, χρόνιες ή/και σπάνιες παθήσεις», το οποίο να περιλαμβάνει ποσοτικούς στόχους, μετρήσιμους δείκτες, μηχανισμό παρακολούθησης, χρονοδιάγραμμα υλοποίησης και εξασφαλισμένη χρηματοδότηση από εθνικούς και ευρωπαϊκούς πόρους. Το εν λόγω πρόγραμμα οφείλει να ενσωματώνει συγκεκριμένους ποσοτικούς στόχους, μετρήσιμους δείκτες, σαφές χρονοδιάγραμμα και συγκροτημένο μηχανισμό παρακολούθησης, διασφαλίζοντας παράλληλα σταθερή και επαρκή χρηματοδότηση από εθνικούς και ευρωπαϊκούς πόρους.
Αναμόρφωση και εκσυγχρονισμός του συστήματος ποσόστωσης υπέρ των ατόμων με αναπηρία στις προσλήψεις στον ιδιωτικό τομέα (ν.2643/1998), το οποίο δεν λειτούργησε ποτέ, προκειμένου να εναρμονιστεί με τα πετυχημένα συστήματα ποσόστωσης άλλων κρατών μελών της Ευρωπαϊκής Ένωσης.
Συνέχιση της απασχόλησης ατόμων με αναπηρία στους Δήμους μετά τη λήξη των προγραμμάτων της ΔΥΠΑ.
Ένταξη θέσεων τυφλών τηλεφωνητών και δικηγόρων σε όλες τις προκηρύξεις ΑΣΕΠ, αναγνώριση και θέσπιση νέων επαγγελμάτων ως προστατευόμενα για πτυχιούχους ΣΑΕΚ ΑμεΑ.
Κατάργηση διάταξης του άρθρου 6 του ν.4765/2021, η οποία παραβιάζει το σύστημα προσλήψεων των ατόμων με αναπηρία και των μελών των οικογενειών τους, μέσω της εξαίρεσής τους από τις προκηρύξεις για θέσεις των Ο.Τ.Α. 
Διευκόλυνση της εργασίας για συνταξιούχους με αναπηρία του Δημοσίου, ώστε να λαμβάνουν αναπηρική σύνταξη χωρίς παραίτηση από την εργασία τους, σε εφαρμογή της νομοθεσίας για την Ίση Μεταχείριση με την εφαρμογή της νομοθεσίας για την Ίση Μεταχείριση και στο δημόσιο τομέα. 
Θεσμοθέτηση της μοριοδότησης του πιστοποιητικού επάρκειας στην Ελληνική Νοηματική Γλώσσα (Ε.Ν.Γ.) και της γραφής Braille στις προκηρύξεις προσλήψεων του δημόσιου και του ευρύτερου δημόσιου τομέα 
Έναρξη ειδικότητας ιατρών με ποσοστό αναπηρίας 67% δίχως αναμονή και τοποθέτηση ειδικευμένων ιατρών με ποσοστό αναπηρίας 67% σε προσωποπαγείς θέσεις. 
Υλοποίηση προγραμμάτων ενίσχυσης των εργοδοτών με επιχορήγηση και φορολογικά κίνητρα για πρόσληψη ανέργων με αναπηρία, χρόνιες ή/και σπάνιες παθήσεις.
Θέσπιση μέτρων για τη διευκόλυνση της συμμετοχής των γυναικών με αναπηρία, χρόνιες ή/και σπάνιες παθήσεις, των μητέρων παιδιών με αναπηρία, προκειμένου να επιτυγχάνεται μεγαλύτερη εναρμόνιση της οικογενειακής με την επαγγελματική τους ζωή.
                                                        Φορολογικά θέματα
Απαλλαγή των ατόμων με αναπηρία από τα τεκμήρια του εισοδήματος. Να μην φορολογείται το τεκμαρτό εισόδημα των ατόμων με αναπηρία με ποσοστό από 50% και άνω, παρά μόνο το πραγματικό.
Απαλλαγή από τον ΕΝΦΙΑ για την πρώτη κατοικία όλων των ατόμων με αναπηρία με ποσοστό αναπηρίας 50% ανεξαρτήτως κατηγορίας αναπηρίας, καθώς και των οικογενειών που βαρύνονται φορολογικά με άτομα με βαριά αναπηρία, χωρίς εισοδηματικά κριτήρια.
Λήψη προστατευτικών φορολογικών μέτρων για τα άτομα με αναπηρία που έχουν επιχειρηματική δραστηριότητα: κατάργηση του τέλους επιτηδεύματος για τα άτομα με αναπηρία που έχουν ποσοστό αναπηρίας 67% και άνω, καθώς και μείωση κατά 50% για τους ελεύθερους επαγγελματίες με ποσοστό αναπηρίας 50% και άνω.
Απαλλαγή των ελεύθερων επαγγελματιών με αναπηρία από τη φορολόγηση των 10.920 ευρώ, που αποτελεί το ελάχιστο ποσό φορολόγησης για τους ελεύθερους επαγγελματίες έως τώρα. 
Επαναφορά του άρθρου 18 του ν. 4172/2013 που προέβλεπε μείωση φόρου από ιατρικές δαπάνες, για τα άτομα με αναπηρία, καθώς και διεύρυνση αυτού.
Αύξηση της έκπτωσης από τον επιβαλλόμενο φόρο εισοδήματος των ατόμων με ποσοστό αναπηρίας 67% και άνω, στα 1000 ευρώ, το οποίο για χρονικό διάστημα πέραν της δεκαετίας πλέον βρίσκεται καθηλωμένο στα 200 ευρώ.  
Αύξηση του κριτηρίου αξίας ιδιόκτητης ιδιοκατοίκητης οικίας των 250.000 ευρώ για ένταξη στο κοινωνικό τιμολόγιο ενέργειας, λόγω της ανόδου των αντικειμενικών αξιών.
Μηδενικό ΦΠΑ για τα απαραίτητα βοηθήματα-εργαλεία διαβίωσης των ατόμων με αναπηρία όρασης, με βαριά κινητική αναπηρία και άλλες αναπηρίες, χρόνιες ή/και σπάνιες παθήσεις.
Θεσμικές Παρεμβάσεις
Έκδοση Π.Δ. για την ίση μεταχείριση των ατόμων με αναπηρία, χρόνιες ή/και σπάνιες παθήσεις, όπως προβλέπεται στo υφιστάμενο θεσμικό πλαίσιο (βλ. ν. 4443/2016, ν. 4488/2017, και ν. 5023/2023).
Υποστήριξη της Εθνικής Αρχής Προσβασιμότητας με ολοκλήρωση της προβλεπόμενης από τον ν.4780/2021 στελέχωσής της και ενίσχυση της συνεργασίας της με τον Συντονιστικό Μηχανισμό.
Αλλαγή του θεσμικού πλαισίου για τη δικαιοπρακτική ικανότητα και εναρμόνισή του με το Άρθρο 12 «Ισότητα ενώπιον του νόμου» της Σύμβασης των Ηνωμένων Εθνών για τα Δικαιώματα των Ατόμων με Αναπηρίες, καθώς και τις προβλέψεις της Δράσης 56 του Πυλώνα ΙΙ «Ανεξάρτητη Διαβίωση στην Κοινότητα» της Εθνικής Στρατηγικής για τα Δικαιώματα των Ατόμων με Αναπηρίες 2024-2030
Νόμος - πλαίσιο για την καθολική προσβασιμότητα. 
Θέσπιση ολοκληρωμένης νησιωτικής πολιτικής για τα άτομα με αναπηρία, προκειμένου να αντιμετωπιστούν οι σοβαρές ελλείψεις σε δομές υγείας και προσβασιμότητας που αντιμετωπίζουν καθημερινά στα νησιά οι νησιώτες αλλά και οι επισκέπτες με αναπηρία. Γενναίες εκπτώσεις σε ακτοπλοϊκά και αεροπορικά εισιτήρια για άτομα με αναπηρία που μετακινούνται για λόγους υγείας.
Νόμος πλαίσιο για την προστασία των δικαιωμάτων των ατόμων με αναπηρία από την εφαρμογή της Τεχνητής Νοημοσύνης (ΤΝ) στην υγεία, στην εργασία, στην εκπαίδευση, στις συναλλαγές κ.ο.κ. 
Άμεση και δυναμική συνδρομή της Πολιτείας για την εξάλειψη του στίγματος, των στερεοτύπων και του διάχυτου τοξικού λόγου που υπονομεύει την αξιοπρέπεια των ατόμων με αναπηρία στην κοινωνία και στο διαδίκτυο, εναρμονίζοντας την εθνική πολιτική με τις διεθνείς νομικές δεσμεύσεις της χώρας (άρθρο 8 της Σύμβασης του ΟΗΕ για τα Δικαιώματα των Ατόμων με Αναπηρία).  Σε συνεργασία με την Ε.Σ.Α.μεΑ., χρειάζεται αυστηροποίηση του νομικού πλαισίου για τη ρητορική μίσους, δημιουργία ταχέων πρωτοκόλλων αφαίρεσης προσβλητικού περιεχομένου στο διαδίκτυο, υλοποίηση μόνιμης εθνικής καμπάνιας ενημέρωσης, εισαγωγή εκπαιδευτικών προγραμμάτων συμπερίληψης στα σχολεία, επιμόρφωση των δημόσιων λειτουργών. 

Πολιτικές κοινωνικής στήριξης
Διασφάλιση της εύρυθμης λειτουργίας του Προγράμματος του Προσωπικού Βοηθού με γενναία χρηματοδότηση και συνεχείς ελέγχους για την ομαλή εφαρμογή του
Σχεδιασμός σε συνεργασία με την Ε.Σ.Α.μεΑ. και υλοποίηση Προγράμματος Προσωπικού Φροντιστή, αντίστοιχο με αυτό του Προσωπικού Βοηθού. 
Θεσμοθέτησης των Κέντρων Ανεξάρτητης Διαβίωσης, τα οποία διεθνώς λειτουργούν υπό την ευθύνη των ίδιων των ατόμων με αναπηρία
Επέκταση της εφαρμογής της Κάρτας Αναπηρίας και διασύνδεσή της με τις πάσης φύσεως παροχές που δικαιούνται τα άτομα με αναπηρία, χρόνιες ή/και σπάνιες παθήσεις.  Ειδικά για τις μετακινήσεις των ατόμων με αναπηρία, καθολική εφαρμογή της σε όλα τα ΜΜΜ όλης της χώρας και κατάργηση εισοδηματικών ορίων.
Ενσωμάτωση στην ελληνική νομοθεσία  της Οδηγίας για την Ευρωπαϊκή Κάρτα Αναπηρίας και το Ευρωπαϊκό Δελτίο Στάθμευσης για τα άτομα με αναπηρία σε περισσότερα προϊόντα και υπηρεσίες. 
                                                               Πολιτικές Υγείας
Θεσμοθέτηση της συμμετοχής εκπροσώπου της Ε.Σ.Α.μεΑ. σε όλους τους Φορείς Σχεδιασμού, Εφαρμογής και Αξιολόγησης πολιτικών για την υγεία. Επαναφορά εκπροσώπου της Ε.Σ.Α.μεΑ. στο Δ.Σ. του Ε.Ο.Π.Υ.Υ.  
Διασφάλιση της καθολικής προσβασιμότητας όλων των δημόσιων και ιδιωτικών δομών υγείας (πρωτοβάθμιας, δευτεροβάθμιας και τριτοβάθμιας περίθαλψης, ειδικών κλινικών - μονάδων για τους πάσχοντες με χρόνιες ή/και σπάνιες παθήσεις) και στελέχωση όλων με επαρκές εξειδικευμένο ιατρονοσηλευτικό προσωπικό.
Αναθεώρηση των διατάξεων του Ενιαίου Κανονισμού Παροχών Υγείας (ΕΚΠΥ) για απαραίτητα βοηθήματα όπως ακουστικά βαρηκοΐας, λευκό μπαστούνι, αμαξίδια, περπατητήρες κλπ. με γενναίες αποζημιώσεις που αντιστοιχούν στα σημερινά δεδομένα τιμών της αγοράς και σε μεγαλύτερη συχνότητα, καθώς και των απαραίτητων αναλώσιμων. 
Θέσπιση και εφαρμογή Εθνικής Στρατηγικής Αποκατάστασης, αναβάθμιση των υπαρχουσών δημόσιων δομών αποκατάστασης και δημιουργία νέων.
Επίλυση των προβλημάτων της κατ’ οίκον διανομής Φαρμάκων Υψηλού Κόστους (Φ.Υ.Κ.). Δημιουργία περισσοτέρων Φαρμακείων ΕΟΠΥΥ σε όλη τη χώρα και ουσιαστική στελέχωσή τους.
Μείωση της συμμετοχής στη φαρμακευτική δαπάνη (γενόσημα και πρωτότυπα) για χρόνια πάσχοντες και άτομα με αναπηρία 50% και άνω.
Αναβάθμιση και στελέχωση των μεταμοσχευτικών κέντρων για τη συνέχιση και ομαλή λειτουργία των μεταμοσχευτικών προγραμμάτων.
Άμεσες ενέργειες για τη διασφάλιση της επάρκειας αίματος, της διαχείρισής του χωρίς εμπορευματοποίηση και την κάλυψη των πασχόντων  που η μετάγγιση αίματος είναι θεραπεία πρώτης γραμμής. Αναβάθμιση και στελέχωση του Εθνικού Κέντρου Αιμοδοσίας. 
Πολιτικές Εκπαίδευσης
Τολμηρή, βαθιά θεσμική μεταρρύθμιση στην εκπαίδευση των ατόμων με αναπηρία σε όλες τις βαθμίδες της Εκπαίδευσης, για τη διασφάλιση του δικαιώματος του ατόμου με αναπηρία και χρόνια πάθηση στη μόρφωση, στην εκπαίδευση και στην επαγγελματική εκπαίδευση. 
Στελέχωση του θεσμού της Παράλληλης Στήριξης και των Τμημάτων Ένταξης με μόνιμο προσωπικό.
Ένταξη στις ειδικές κατηγορίες μετάθεσης, απόσπασης και οριστικής τοποθέτησης όλων των εκπαιδευτικών ή γονέων αδελφών συζύγων με αναπηρία 50% και άνω, ανεξαρτήτως  αναπηρίας ή χρόνιας πάθησης 
Μοριοδότηση του πιστοποιητικού επάρκειας στην Ελληνική Νοηματική Γλώσσα (Ε.Ν.Γ.) και της γραφής Braille
Ειδική μέριμνα στο στεγαστικό επίδομα φοιτητών και καταρτιζόμενων σε Σχολές Ανώτερης Επαγγελματικής Κατάρτισης (ΣΑΕΚ) με αναπηρία ή με αδέλφια ή γονείς με αναπηρία 
Προσβασιμότητα κάθε εκπαιδευτικής μονάδας οποιασδήποτε βαθμίδας.
Θέματα προσβάσιμων μεταφορών
Ολοκλήρωση της πολιτικής για την εφαρμογή της ενιαίας κάρτας  για την ελεύθερη διέλευση των οχημάτων των ατόμων με αναπηρία από τους σταθμούς διοδίων όλων των αυτοκινητόδρομων της χώρας, καθώς και της κάρτας στάθμευσης. 
Διασφάλιση προσβασιμότητας υπεραστικών συγκοινωνιών και ΤΑΧΙ και βελτίωση της προσβασιμότητας όλου του μεταφορικού δικτύου.
Έκδοση του αναθεωρημένου ΠΔ «Τροποποίηση διατάξεων του π.δ. 44/2011 “Κανονισμός ενδιαιτήσεως και καθορισμού αριθμού επιβατών των επιβατηγών πλοίων”(Α΄110)».
Κατάρτιση, σε συνεργασία με την Ε.Σ.Α.μεΑ., εκπαίδευσης των στελεχών του μεταφορικού τομέα σε θέματα συναλλαγής και εξυπηρέτησης ατόμων με αναπηρία. 
                                                Στρατηγική Πολιτικής Προστασίας
Εκπόνηση ενός σύγχρονου, ολοκληρωμένου και συμπεριληπτικού σχεδίου Πολιτικής Προστασίας με έμφαση στην κλιματική αλλαγή, με στοχευμένες και διακριτές πολιτικές  για τα άτομα με αναπηρία.                                                     
                             Τουρισμός για Όλους (Προσβάσιμος Τουρισμός)
Αυτόνομη, ασφαλής και αξιοπρεπής πρόσβαση όλων των πολιτών με μειωμένη κινητικότητα στις ακτές της χώρας. Διασφάλιση της πρόσβασης των ατόμων με αναπηρία και μειωμένη κινητικότητα σε όλη την τουριστική αλυσίδα.

Κύριε Πρωθυπουργέ,
Η διασφάλιση αξιοπρεπούς επιπέδου διαβίωσης και ο σεβασμός των ανθρωπίνων δικαιωμάτων, είναι αδιαχώριστα. Τα άτομα με αναπηρία, χρόνιες ή/και σπάνιες παθήσεις και οι οικογένειές τους αναμένουν συγκεκριμένες αποφάσεις, μετρήσιμα μέτρα και δεσμεύσεις που θα ανακόψουν τη συνεχή φτωχοποίησή τους.

Με εκτίμηση

Ο Πρόεδρος

Ι. Βαρδακαστάνης
Ο Γεν. Γραμματέας 


Β. Κούτσιανος


	


Πίνακας Αποδεκτών:
· Μέλη Υπουργικού Συμβουλίου
· Μέλη Ελληνικού Κοινοβουλίου
· Έλληνες Ευρωβουλευτές
· Κοινωνικοί Εταίροι
· Πρόεδρο και Μέλη Εθνικής Αρχής Προσβασιμότητας
· Οργανώσεις Μέλη και Μέλη αυτών της Ε.Σ.Α.μεΑ.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

    Πληροφορίες:  Τ άνια Κατσάνη   ΕΞΑΙΡΕΤΙΚΑ ΕΠΕΙΓΟΝ   Αθήνα :    31.07.2026   Αρ. Πρωτ.:       942   ΠΡΟΣ :   κ. Κ. Μητσοτάκη, Πρωθυπουργό της χώρας          ΚΟΙΝ:   «Πίνακας Αποδεκτών»   ΘΕΜΑ :   « Οι δ ιεκδικήσεις  της   Ε. Σ.Α. μεΑ. στον Πρ ωθυπουργό  της   χώρας Κ.  Μητσ οτάκη ενόψει των εξαγγελιών  της   ΔΕΘ »     Κύριε Πρωθυπουργέ,   Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), ως ο τριτοβάθμιος  κοινωνικός και συνδικαλιστικός φορέας εκπροσώπησης των ατόμων με αναπηρία,  χρόνιες ή/και σπάνιες παθήσεις και των οικογενειών τους στη χώρα και επίσημα  αναγνωρισμένος Κοινωνικός Εταί ρος της ελληνικής Πολιτείας σε ζητήματα  αναπηρίας,  χρόνιας ή/και σπάνιας πάθησης. απευθύνεται και φέτος σε εσάς  ε νόψει  της παρουσίασης των κυβερνητικών εξαγγελιών στη Διεθνή Έκθεση Θεσσαλονίκης.   Πέρυσι ζητήσαμε να υπάρξει ειδική μέριμνα για τα άτομα με αναπηρία, χρόνιες ή/και  σπάνιες παθήσεις και τις οικογένειές τους, επισημαίνοντας ότι το κύμα ακρίβειας και  το αυξημένο κόστος ζωής καθιστούσαν αδύνατη την κάλυψη ακόμη και βασικών  αναγκών. Έναν χρό νο μετά, είμαστε υποχρεωμένοι να διαπιστώσουμε ότι η  κατάσταση όχι μόνο δεν έχει βελτιωθεί, αλλά για χιλιάδες συμπολίτες μας  με  αναπηρία, χρόνια ή/και σπάνια πάθηση και τις οικογένειές τους  έχει επιδεινωθεί.    Τα  ευρήματα του Βαρόμετρου του Παρατηρητηρίου Θεμάτων Αναπηρίας της  Ε.Σ.Α.μεΑ.   καταγράφουν με σαφήνεια ότι η φτώχεια, η οικονομική ανασφάλεια , η  ανεργία   και ο κοινωνικός αποκλεισμός εξακολουθούν να πλήττουν δυσανάλογα τα  άτομα με αναπηρία, χρόνιες ή/και σπάνιες παθήσεις και τις οικογένειές τους.   Το  πρόσθετο κόστος που συνεπάγεται η αναπηρία και η χρόνια/ σπάνια πάθηση  παραμένει σε μεγάλο βαθμό ακάλυπτο, ενώ οι αυξήσεις στο κόστος των βασικών  αγαθών, της στέγασης, της ενέργειας, της υγείας και των υπηρεσιών έχουν εξανεμίσει  κάθε διαθέσιμο εισόδημα .  

